बोले- कठिन समय में उनके परिवार के साथ हूं, कैंसर से जूझ रहा था शख्स
Bigg Boss 16 Fame Shiv Thakare Tweet About His Fan's Death - बिग बॉस 16 के प्रतियोगी और मराठी विजेता शिव ठाकरे ने हाल ही में अपने एक फैन के निधन की जानकारी दी। शिव ने ट्विटर हैंडल पर ट्वीट करते हुए शोक व्यक्त किया
बिग बॉस 16 के रनरअप और बिग बॉस मराठी के विनर शिव ठाकरे ने हाल ही में अपने एक फैन के निधन की जानकारी दी। शिव ने ट्विटर हैंडल पर ट्वीट करते हुए शोक व्यक्त किया और उनके परिवार के प्रति संवेदना जाहिर की। सोशल मीडिया पर शिव का यह ट्वीट बेहद सुर्खियों में है।
शिव ने ट्वीट में लिखा- ‘कैंसर की वजह से हमारे परिवार के एक सदस्य सैमी के निधन के बारे में अभी पता चला। इस कठिन समय में मैं तहे दिल से उनके दोस्तों और उनके परिवार के साथ हूं।’शिव का ये जेस्चर देखकर उनके फैंस बेहद भावुक हो गए हैं।
शिव का पोस्ट देख भावुक हुए फैंस 
शिव के इस ट्वीट पर फैंस उनके जेस्चर की तारीफ कर रहे हैं। एक फैन ने कमेंट सेक्शन में लिखा- ‘ देखो भाई, शिव ठाकरे ने आपके लिए ट्वीट किया है। मुझे पता है कि आप जहां होगे बहुत खुश होगे। दूसरे फैन ने लिखा- ‘वो आपके सबसे डेडिकेटेड फैन थे। वो एक फाइटर थे, जिन्होंने अंत तक कभी हार नहीं मानी।’ रेस्ट इन पीस चैंपियन। तीसरे फैन ने लिखा- ‘शिव आपने सिद्धार्थ की याद दिला थी, वो भी सिद्धार्थ और आपका फैन था, ओम शांति।’
शो से बाहर आकर शिव ने 30 लाख की कार खरीदी 
बिग बॉस 16 में रनर अप बनने के बाद। शिव ठाकरे ने मार्च में 30 लाख रुपए की टाटा हैरियर कार खरीदी। इसके अलावा बीते समय में उन्होंने स्नैक जॉइंट भी लॉन्च किया, जिसे ठाकरे: चाय और स्नैक्स के नाम से जाना जाता है।
मीडिया रिपोर्ट्स की मानें तो शिव इस अलग अलग जगहों पर भी शुरू करना चाहते हैं। इसकी ज्यादा से ज्यादा फ्रेंचाइजी खोलना चाहते हैं। मुंबई और पुणे के बाद शिव अपने होम टाउन अमरावती में रेस्टोरेंट लॉन्च करने वाले हैं।